

 **REPUBLIKA HRVATSKA**

**BJELOVARSKO – BILOGORSKA ŽUPANIJA nacrt**

 **OPĆINA SIRAČ**

 **OPĆINSKO VIJEĆE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

KLASA: 371-01/22-01/1

URBROJ: 2103-17-01-22-

Sirač, .11.2022.

Na temelju članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20) i članka 32. Statuta Općine Sirač (»Županijski glasnik Bjelovarsko-bilogorske županije«, broj 19/09, 06/10, 03/13, 01/18, 03/21) Općinsko vijeće Općine Sirač na svojoj . sjednici, održanoj . studenog 2022. godine donijelo je

Izmjene i dopune Programa

stambenog zbrinjavanja mladih obitelji na području Općine Sirač

Članak 1.

 Ovim Izmjenama i dopunama Programom stambenog zbrinjavanja mladih obitelji na području Općine Sirač povećava se obuhvat Mjere 3. Poboljšanje kvalitete stanovanja ulaganjem u rekonstrukciju obiteljske kuće ili stana kojim se osigurava novi ili poboljšava postojeći stambeni prostor uvođenjem potpore za korištenje obnovljivih izvora energije.

Članak 2.

U Programu stambenog zbrinjavanja mladih obitelji na području Općine Sirač (»Županijski glasnik Bjelovarsko-bilogorske županije«, broj 04/22) u članku 30. iza stavka 1. dodaje se novi stavak 2. koji glasi:

"Rekonstrukcija obiteljske kuće ili stana u smislu ovog Programa podrazumijeva i ugradnju sustava za korištenje obnovljivih izvora energije u postojećim obiteljskim kućama kao što su ugradnja sustava sa sunčanim toplinskim kolektorima, ugradnja dizalica topline za grijanje potrošne vode i grijanje prostora ili za grijanje potrošne vode i grijanje i hlađenje prostora, ugradnja kotla na drvnu sječku/pelete ili pirolitički kotao za drva za grijanje prostora ili prostora i potrošne vode, fotonaponska elektrana za proizvodnju električne energije za vlastitu potrošnju, u samostalnom (off-grid) ili mrežnom radu."

Članak 3.

U članku 31. stavku 1. iza riječi "infrastrukturu," dodaju se riječi: "ugradnji sustava za korištenje obnovljivih izvora energije,".

U stavku 3. iza riječi "sanaciju" dodaje se zarez i riječi: "ugradnju sustava za korištenje obnovljivih izvora energije"

Članak 4.

U članku 32. stavku 1. iza riječi "je objekt" dodaju se riječi "legalno izgrađen,".

Članak 5.

Ovaj Program stupa na snagu osmog dana od dana objave, a objavit će se u Županijskom glasniku Bjelovarsko-bilogorske županije.

 Predsjednik:

 \_\_\_\_\_\_\_\_\_\_\_\_\_\_\_\_\_\_\_\_\_\_

 (Branimir Miler, oec.)